SENA ปิดบวก 8.55% รับข่าวโรงไฟฟ้าจ่ายไฟฟ้าเข้าระบบ
SENA ปิดตลาดวันนี้ราคาอยู่ที่ 2.54 บาท บวก 0.20 บาท หรือ 8.55% สูงสุดที่ 2.82 บาท ต่ำสุดที่ 2.40 บาท มูลค่าซื้อขายที่ 71.98 ล้านบาท 
8 ม.ค. 2559

ผู้สื่อข่าวรายงานว่า ราคาหุ้นบริษัท เสนาดีเวลลอปเม้นท์ จำกัด (มหาชน) หรือ SENA ปิดตลาดวันนี้ราคาอยู่ที่ 2.54 บาท บวก 0.20 บาท หรือ 8.55% สูงสุดที่ 2.82 บาท ต่ำสุดที่ 2.40 บาท มูลค่าซื้อขายที่ 71.98 ล้านบาท ขณะที่ดัชนีตลาดหุ้นไทยโดยรวมบวก 1.58%
โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่ บริษัท ระบุว่า ตามที่ได้รับอนุมัติจากที่ประชุมวิสามัญผู้ถือหุ้นเมื่อวันที่ 22 ก.ย.58 ให้เข้าซื้อหุ้น บริษัท เสนา โซลาร์ เอนเนอร์ยี่ จำกัด (ชื่อเดิม บริษัท ทีที รีนิวเอเบิ้ล เอนเนอร์ยี่ จำกัด) ซึ่งมีการลงทุนในธุรกิจผลิตไฟฟ้าจากพลังงานแสงอาทิตย์แบบติดตั้งบนพื้นดิน จำนวน 46.5 เมกะวัตต์ จำนวนรวม 6 โครงการ ทั้งนี้ปัจจุบันโครงการทั้งหมด 6 โครงการ ได้เริ่มจ่ายไฟฟ้าเข้าระบบเชิงพาณิชย์ (COD) เรียบร้อย